אופקים



השדרה המרכזית רחוב הרצל
המרכז המסחרי החדש באזור התעשייה בעיר
שיכון באופקים
הספרייה העירונית שנמצאת ברחבת המתנס
בית הספר התיכון
[[תחנת הרכבת אופקים]]
אופקים (אֳפָקִים) היא עיר במחוז הדרום בישראל השוכנת 24 ק"מ צפונית־מערבית לבאר שבע. היא הוכרזה כעיר בשנת 1995.

==היסטוריה==
אחד מסמלי העיר הראשונים
אחד מסמלי העיר הראשונים
===שנים ראשונות===
אופקים נוסדה ב־19 באפריל 1955, ותושביה הראשונים היו עולים ממרוקו ותוניסיה. ראשיתה של אופקים כתחנת טרקטורים של מושבי מועצה אזורית מרחבים, שיועדה להתרחב ולהיות "מרכז אזורי" שיכלול בין השאר מרפאה, בית ספר אזורי, אמפיתיאטרון ותחנה של תנובה לקליטת תוצרת חקלאית. אלא שגל העלייה הביא לכך ש־400 משפחות נשלחו לאופקים ושוכנו במעברה שנבנתה במהירות והכילה צריפים, פחונים ואזבסטונים. המגורים הארעיים חייבו בנייה, ובשנים הראשונות הייתה העבודה בבניין מקור פרנסה עיקרי בעיירה. בסוף 1956, לאחר מלחמת סיני, עם גל העלייה של יהודי מצרים, הגיעו 150 משפחות נוספות למקום (חלקן קראים), וב־1957 מנתה אוכלוסיית היישוב כ־2,500 נפש. באותה העת עדיין היו קיימות שתי מעברות<ref></ref> ביישוב: האחת באזור המלאכה הנוכחי של העיר, והשנייה ממערב למרכז העיר הנוכחי (רחובות קיבוץ גלויות וגולומב).

בשנים שלאחר מכן הגיעו 170 משפחות עולים מפרס ועולים נוספים מהודו ורומניה. בשנת 1958 קיבל היישוב מעמד של מועצה מקומית. ב־1959 מנתה אוכלוסיית העיירה כ־5,000 נפש, ובה 60% יוצאי צפון אפריקה (רובם יוצאי מרוקו), 15% יוצאי מצרים, 15% יוצאי פרס ו־10% יוצאי הודו, אירופה ותושבים ותיקים. מקורות התעסוקה העיקריים בשנות ה־50 היו לא רק בעבודה בבניין, אלא גם בעבודה בחקלאות במושבים הסמוכים ועבודות דחק שכללו גם נטיעת מטעי אגבות שיועדו לשם פיתוח תעשיית חבלים במקום.

===משנות ה־60 ועד שנות ה־80===
מפעל התעשייה הראשון שהוקם באופקים היה מפעל לליטוש יהלומים שהוקם בסוף שנות ה־50 והעסיק כ־60 עובדים. ב־1959 החלה הקמת שני מפעלי טקסטיל שנועדו להביא תעסוקה ולסייע לפיתוח העיירה. אחד מהם היה מפעל אופ־אר (קיצור של אופקים־ארגנטינה, ממנה הגיעו המשקיעים). בתוך שנה הוקמו המפעלים, והעסיקו יחד כ־500 איש. באותה העת גם נסללו כבישים ורחובות, גנים ציבוריים ניטעו והוקמו בתי ספר ממלכתיים ודתיים.

בעיירה הוקמו שני בתי קולנוע; ב-1959, קולנוע כוכב במרכז העיירה, ובסביבות 1970, קולנוע מרחבים, בכניסה אליה.

בסוף שנות השבעים קלטה אופקים פליטים מווייטנאם, שספינתם היטלטלה בים, כאשר אף מדינה אחרת לא הייתה מוכנה לקלוט אותם. מנחם בגין (שזיכרון השואה ופליטים יהודים המטלטלים בים היו טבועים בו היטב), ראש הממשלה באותה העת, החליט על קליטת הפליטים בישראל.

בשנת 1984 נוסד בעיר בית חב"ד, אשר הקים רשת מוסדות חינוך לכלל האוכלוסייה, אשר סייעו רבות לקליטת עולי ברית המועצות מספר שנים מאוחר יותר. מיד עם פתיחתו בית חב"ד בעיר העמיד בית תמחוי לנזקקים שמחלק מנות חמות וביגוד לתושבים הזקוקים לכך.

===משנות ה־90 ועד 2015===
בשנות ה־90 הגיעו אל העיר עולים רבים מברית המועצות ומאתיופיה. בשנת 1995 קיבל היישוב מעמד של עיר. ב־1997 הוקם בעיר גרעין תורני בשם "אפיקי אורות".

על רקע המשבר בענף הטקסטיל שהביא לסגירת מפעלי התעשייה המרכזיים בעיר, ובצדו גלי העלייה הגדולים שפקדו את העיר בשנות ה־90, גדל בה מאוד אחוז האבטלה מאמצע שנות התשעים. גם בשנות האלפיים סובלת אופקים ממחסור במקומות עבודה, ורמת השכר בה היא מהנמוכות בערי ישראל.

אופקים משמשת כמרכז עירוני ליישובים במועצות האזוריות מרחבים ואשכול.

=== משנת 2015 עד 2023 ===
בשנים 2015 עד 2023 העיר החלה להתפתח לאחר קיפאון דמוגרפי, נבנה בה "מרכז צעירים" הכולל בית קפה וקולנוע, וכן אלפי יחידות דיור חדשות ומרכזי מסחר ותעסוקה.

בינואר 2016 נפתחה תחנת הרכבת באופקים. התחנה היא חלק מקו הרכבת אשקלון-באר שבע. פתיחת התחנה קיצרה את זמני הנסיעה בין אופקים וגוש דן.

בפברואר 2017 נחתם הסכם הגג שיוסיף לעיר אופקים יותר מ-12 אלף יחידות דיור חדשות, חלקן בבנייה צמודת קרקע וחלקן בבנייה לגובה, בבניינים עד 13 קומות. במסגרת הסכם זה החלו להיבנות שכונת הפארק ששטחה 1,000 דונם (בין נחל אופקים לשכונת שפירא) ושכונת חורשת נח ששטחה 453 דונם<ref name=":0"></ref> (ממזרח לאזור התעשייה וצפונית לחורבת פטיש, ומדרום לתחנת הרכבת ונחל פטיש. על פי מסמכי התכנית מוצעת בניה של 1,000 יח"ד בצפיפות של כ – 5.7 יחידות דיור לדונם נטו<ref name=":0" />).

כיום פועלים באופקים כפר סטודנטים של עמותת איילים, מתנדבי שנת שירות של ארגון צמר"ת ותוכנית "קדימה". בנוסף על כך, פועלים בעיר גרעין חיילים של תוכנית "עם:וארץ" מטעם מכינת עין פרת<ref></ref> ומכינה קדם צבאית "אופקים למדע" מטעם מכון דוידסון לחינוך מדעי.<ref></ref>

=== לאחר מתקפת הפתע על ישראל ===

ב-7 באוקטובר 2023, פתח חמאס במתקפת פתע על ישראל, שפתחה את מלחמת חרבות ברזל. במהלך המתקפה פרץ בעיר קרב אופקים כאשר מחבלי חמאס פלשו לעיר מרצועת עזה ורצחו כ-50 מתושבי ושוטרי העיר והאזור, בהם סנ"צ ג'יי אר דוידוב. כנראה שמלבד ההרוגים מספר אזרחים נחטפו לעזה על ידי המחבלים. מחבלים השתלטו על ביתה של רחל אדרי והחזיקו בה ובבעלה דוד כבני ערובה, כאשר יחידת המשא ומתן של משטרת ישראל ניהלה מולם משא ומתן שנמשך כ-18 שעות, שבסופו פרץ לבית כוח לוחמי ימ"מ שהביא לשחרורם, לאחר שהרגו את המחבלים. אופקים מרוחקת כ-26 ק"מ מרצועת עזה והיא היישוב המרוחק ביותר שעליו פשטו מחבלי חמאס (ואחריה צאלים, 20 ק"מ).

בדצמבר 2023 רשות מקרקעי ישראל הגדירה את חיזוק יישובי הנגב המערבי, ובהם גם העיר אופקים, כאחד היעדים החשובים של הרשות. בינואר 2024 שוכנו 30 משפחות ממפוני קיבוץ סופה בדירות בבניינים חדשים באופקים שטרם אוכלסו. 

רבים מתושבי העיר פונו מבתיהם, ובהיעדר סיוע מממשלת ישראל או מעיריית אופקים נאלצו לקבל סיוע ומימון מארגוני חברה אזרחית, בהם בונות אלטרנטיבה, הקרן החדשה לישראל ואחים לנשק. בפברואר 2024 פורסם כי מנהלת תקומה הגדירה רק מספר מצומצם של רחובות בעיר כאזורים שהתחוללה בהם לחימה, והיא לא מתכוונת לשקם את העיר או להכיר בשאר תושביה כנפגעי פעולות איבה.

==אוכלוסייה==

להלן נתוני התפתחות האוכלוסייה ביישוב:
<timeline>
ImageSize = width:500 height:260
PlotArea = left:70 right:40 top:20 bottom:20
TimeAxis = orientation:vertical
AlignBars = justify
Colors =
 id:gray1 value:gray(0.9)
DateFormat = yyyy
Period = from:0 till:35000
ScaleMajor = unit:year increment:5000 start:0 gridcolor:gray1
PlotData =
 bar:1955 color:gray1 width:1
 from:0 till:600 width:15 text:600 textcolor:red fontsize:8px
 bar:1961 color:gray1 width:1
 from:0 till:4600 width:15 text:4,600 textcolor:red fontsize:8px
 bar:1972 color:gray1 width:1
 from:0 till:9300 width:15 text:9,300 textcolor:red fontsize:8px
 bar:1983 color:gray1 width:1
 from:0 till:12600 width:15 text:12,600 textcolor:red fontsize:8px
 bar:1995 color:gray1 width:1
 from:0 till:21300 width:15 text:21,300 textcolor:red fontsize:8px
 bar:2005 color:gray1 width:1
 from:0 till:24200 width:15 text:24,200 textcolor:red fontsize:8px
 bar:2013 color:gray1 width:1
 from:0 till:25300 width:15 text:25,300 textcolor:red fontsize:8px
 bar:2019 color:gray1 width:1
 from:0 till:30663 width:15 text:30,663 textcolor:red fontsize:8px
</timeline>

== אתרים בעלי עניין ==
* פארק אופקים – שוכן במזרח העיר, ונטועה בו חורשה של עצי אשל הפרקים. בפארק נמצאת גם מערת אלג'ריר, ששימשה מאגר מים קדום. בפתח המערה נמצאת מחצבה, שממנה נלקחו האבנים לבניית מבצר פטיש – השוכן במזרח הפארק.[https://www.kkl.org.il/parks_and_forests/ofakim_park/]
* מבצר פטיש – נקרא גם "קלעת פוטיס"; מבנה עות׳מאני שנבנה ב־1894 על מנת לתווך בסכסוכים שפרצו בין שבטי הבדואים באזור ולשמור על הסדר.
* פארק סיירת שקד – שוכן כ־3 קילומטרים דרומית לעיר ומשתרע על כ־6,000 דונם. בפארק מוצבת אנדרטה לזכר הנופלים מקרב לוחמי הסיירת, גשר רכבת באורך 130 מטר מתקופת המנדט ומתקנים קדומים לאיסוף מים. נחל אופקים זורם בשטח הפארק.
* חורבת מנוח – אתר ארכאולוגי מהתקופה הישראלית, ההלניסטית והביזנטית.
* סינגל אופקים – מסלול אופניים מעגלי לרוכבי שטח שאורכו 22 ק"מ יוצא מהעיר אופקים דרך נחל אופקים, פטיש, שמריה ונחל גרר. הסינגל נבנה על ידי העמותה הקהילתית אחוזת נגב וקרן קיימת לישראל.
* אור התורה (ג'ריבת ג'רבה) - בית כנסת שנבנה בשנת 1973 על ידי עולים מתוניסיה, והוא תעתיק מדויק של בית הכנסת העתיק מהאי ג'רבה.
* בקיץ 2023 נפתח בקאנטרי פארק מים חדש המשתרע על כ-7 דונמים, יש בו שמונה מגלשות בהן מגלשת אבובים באורך 86 מטר, ומגלשות נוספות באורך של 4–58 מטרים. כמו כן בפארק יש מיני-גולף, בריכה ומזרקות מים.

== תחבורה ציבורית ==
=== רכבת ===
תחנת הרכבת אופקים משרתת את העיר כחלק ממסילת אשקלון - באר שבע.

=== אוטובוסים ===
חברת דן בדרום מפעילה בעיר 5 קווים פנימיים אשר יוצאים מתחנת הרכבת אל העיר, אך אינם מוגדרים כקווי הזנה, ומפעילה שירות עירוני ובין-עירוני לבאר שבע, תפרח, מועצה אזורית אשכול, להבים, אשקלון ואשדוד. חברת גלים מפעילה קווים לירושלים ובני ברק, וחברת מטרופולין מפעילה קווים לתל אביב-יפו רחובות ודימונה. כמו כן בסופי שבוע ובחגים פועלים קווים אשר מופעלים על ידי החברות דן בדרום וקווים לערים ביתר עילית, מודיעין עילית, אלעד ובית שמש.

== ראשי העיר ==
{| class="wikitable"
|-
! שנים !! ראש העיר !! הערה
|-
| 1955 || יעקב שמשוני || ראש מועצה אזורית מרחבים, אשר ייצג את הוועד המקומי של אופקים
|-
| 1955–1958 || יהודה מרציאנו|| יו"ר הוועד המקומי
|-
| 1958–1960 || דב פרידקין || ראש המועצה הממונה, מפא"י
|-
| 1960–1961 || משה ביתן|| ראש המועצה הנבחרת, מפא"י. נבחר דרך כלנתריזם. הודח על ידי שר הפנים חיים משה שפירא
|-
| 1961–1963 || יעקב כהן|| קצין המחוז, יו"ר ועדה קרואה, עם פיזור המועצה הנבחרת
|-
| 1963–1965 || משה מייבסקי|| יו"ר ועדה קרואה
|-
| 1965–1969 || משה מייבסקי || מפד"ל
|-
| 1969–1974 || יחיאל בנטוב || מפא"י
|-
| 1974–1978 || יחיאל בנטוב || העבודה
|-
| 1978–1983 || אברהם רביבו|| מפד"ל
|-
| 1983–1989 || יחיאל בנטוב || העבודה
|-
| 1989–1993 || יאיר חזן || הליכוד
|-
| 1993–1998 || מיכה הרמן|| העבודה
|-
| 1998–2003 || יאיר חזן || הליכוד
|-
| 2003–2007 || אבי אסרף || הליכוד, באוגוסט 2007 הדיח שר הפנים מאיר שטרית את אסרף ומועצת העיר בעקבות תוצאות ועדת חקירה שמינה שר הפנים הקודם רוני בר-און
|-
| 2007–2008 || אריה אזולאי || יו"ר ועדה קרואה
|-
| 2008–2013 || צביקה גרינגולד || יו"ר ועדה קרואה
|-
| 2013-היום || יצחק דנינו || הליכוד
|}

==בתי הכנסת בעיר==
באופקים מספר גדול של בתי כנסת.

==אישים==
*רחל אדרי (ילידת 1959) – תושבת העיר, שבעת הטבח ב-7 באוקטובר 2023 הצילה את חיי בעלה ואת עצמה
*משה גפני – חבר הכנסת
*סרגיי גרדסקול (1942–2023) – פיזיקאי
*ויקטוריה גרדסקול – מתמטיקאית
*אלמוג כהן – חבר הכנסת
*חנן יה (חנן-יה ישראל בוהדנה) (יליד 1985) – מוזיקאי וסופר
*דוד ביתן (יליד 1959) – ניצב בדימוס
*רוברט טיבייב (יליד 1961) – פוליטיקאי, חבר הכנסת
*אוסנת מארק – חברת הכנסת
*אורן סמדג'ה (יליד 1970) – מתאבק ג'ודו
*אירינה פונדיק – צ'לנית
*שמשון פינקוס – רב אורתודוקסי
*חיים קמיל – רב, ראש ישיבה ליטאית

== גלריה ==
<gallery mode="packed">
"אופקים" - ישוב חדש בנגב - התקנת גדר התיל סביב לנקודה-JNF024628.jpeg|התקנת גדר תייל סביב היישוב החדש בנגב אופקים
שכונת רמת שקד באופקים.jpg|מזרח שכונת רמת שקד
שכונת רמת שקד החדשה באופקים.jpg|צפון שכונת רמת שקד (בבנייה)
PikiWiki Israel 11125 Architecture of Israel.jpg|שכונת שפירא
תחנת הרכבת אופקים.png|תחנת הרכבת אופקים
PikiWiki Israel 10670 Geography of Israel.jpg|חורבת פטיש
PikiWiki Israel 10950 Geography of Israel.jpg|אנדרטה לזכר הניצחון על גרמניה הנאצית
PikiWiki Israel 10949 Geography of Israel.jpg|אנדרטת הטנק
PikiWiki Israel 11128 Architecture of Israel.jpg|מרכז להב"ה בשכונת מישור הגפן
PikiWiki Israel 10553 Jewish holidays.jpg|בלוקים בשדרות הרצל
</gallery>

==לקריאה נוספת==
* אהרון (אהרל'ה) כהן, תולדות הקמתן של עיירות הפיתוח בנגב המערבי: שדרות, אופקים, נתיבות, ספריית בית אל, 2016.
* דניאל בן סימון, עסקה אפלה בדרום, כתר, 2002
* בתיה גור, מכביש הרעב שמאלה, כתר, 1990
* יחיאל בן טוב, ארבעים שנה במדבר – אוטוביוגרפיה, 1988
* יהושוע זמורה, אופקים, הוצאה עצמית, 1989
* נעימה תפילין, ואהבתי לרעיי כמוני, עתיד בהיר, 1995
* ז'וזף דדון, איציק קריספל, אפרת קובלסקי אדריכלים, דן חסון, אופקים - פרויקט אופ אר, הוצאת מוזיאון פתח תקווה לאמנות, 2012
* שני בר-און, אורגים קהילה – עובדים באופקים 1955–1981, הוצאת מאגנס, 2013.

==קישורים חיצוניים==

* 
* 
* 
* 
* 
* [http://michaelarch.wordpress.com/2010/09/12/סיבוב-במרכז-העיר-של-אופקים-קולנוע-כוכב/ סקירה על מצב המרכז ההיסטורי של אופקים] באתר 'חלון אחורי', 12 בספטמבר 2010
* 
* 
* 
* 
* 
* [http://www.zionistarchives.org.il/events/South/Pages/Haotef7.aspx אוסף תצלומים מימי ראשית אופקים], באתר הארכיון הציוני, אוקטובר 2023
* 
* 
* 

==הערות שוליים==

*
קטגוריה:ישראל: ערים
קטגוריה:עיירות פיתוח
קטגוריה:ערים במחוז הדרום
קטגוריה:יישובים שהוקמו ב-1955
קטגוריה:ישראל: מועצות מקומיות לשעבר